

ZAPISNIK
sa 8. sjednice Općinskog vijeća Općine Podravska Moslavina
održane 10. veljače 2026. godine u Vijećnici
u Podravskoj Moslavini, J.J. Strossmayera 150

Sjednicu otvara Slavko Kupanovac, predsjednik Općinskog vijeća Općine Podravska Moslavina u 14:00 sati.

Predsjednik vijeća Slavko Kupanovac proziva vijećnika poimence kako bi utvrdio njihovu nazočnost na sjednici.
Utvrđeno je da su na sjednici nazočni vijećnici: Slavko Kupanovac, Željko Zetaić, Ivica Vrkić, Ana Jambrešić  i Marija Sakač.

Predsjednik vijeća, Slavko Kupanovac  konstatira da je na sjednici nazočno pet vijećnika
i da su vijećnici Sabo Marko i Marta Zetaić odsutni.

Od ostalih sjednici su nazočni: Dominik Cerić,  načelnik, pročelnica -Anita Stražanac, Slavica Bolješić, računovodstveni referent te Marija Horvat, zapisničar.

Predsjednik vijeća, Slavko Kupanovac  konstatira da zapisnik vodi Marija Horvat.

Predsjednik vijeća, Slavko Kupanovac,  poziva vijećnike da predlože  ovjerovitelje Zapisnika. Predloženi su gospodina Ivica Vrkić i gospodin Željka Zetaića. Prijedlog za ovjerovitelje zapisnika usvojen je jednoglasno te će ovjerovitelji zapisnika biti gospodin Ivica Vrkić i gospodin Željko Zetaić. 

Predsjednik vijeća, Slavko Kupanovac, čita dnevni red dnevni red, pita ima li dopuna na predloženi dnevni red, dopuna nije bilo te predloženi dnevni red daje na usvajanje.

Nakon izjašnjavanja vijećnika predsjednik konstatira da je jednoglasno ( 5 vijećnika prisutno ) utvrđen slijedeći:

                                                            D N E V N I  R E D

Aktualni sat

1. Usvajanje zapisnika sa 7. sjednice Općinskog vijeća Općine Podravska Moslavina.

2. Donošenje Zaključka o usvajanju  Izvješća o primjeni agrotehničkih mjera za 2025. godinu.
Izvjestitelj: Mateja Pavlović

3. Donošenje Odluke o prihvaćanju Izvješća o provedbi posebnih mjera zaštite od požara u 2025. godini na području Općine Podravska Moslavina.
Izvjestitelj: Anita Stražanac

4. Donošenje Odluke o prihvaćanju Izvješća o stanju zaštite od požara na području Općine Podravska Moslavina u 2025. godini.
Izvjestitelj: Anita Stražanac

5. Donošenje Provedbenog plana unapređenja zaštite od požara na području općine Podravska Moslavina za 2026. godinu.
Izvjestitelj: Anita Stražanac

6. Donošenje Odluke o kratkoročnom zaduženju–prekoračenju po poslovnom računu Općine Podravska Moslavina
Izvjestitelj: Dominik Cerić

7. Razno

Predsjednik vijeća zatim prelazi na rad po utvrđenom dnevnom redu.

Aktualni sat
U aktualnom satu nije bilo rasprave. 
	
TOČKA 1. Usvajanje Zapisnika sa 7. sjednice Općinskog vijeća Općine Podravska Moslavina

Predsjednik vijeća, Slavko Kupanovac, otvorio je  raspravu po 1. točki dnevnog reda, budući da iste nije bilo, poziva na glasovanje te konstatira da je Zapisnik sa 7. sjednice Općinskog vijeća Općine Podravska Moslavina usvojen jednoglasno (7 vijećnika prisutno ).


TOČKA 2. Donošenje Zaključka o usvajanju Izvješća o primjeni agrotehničkih mjera za 2025. godinu.

Predsjednik vijeća, Slavko Kupanovac  daje riječ Mateji Pavlović, poljoprivredno-komunalnom redaru koja je pojasnila da  prema  Zakonu o poljoprivrednom zemljištu, načelnik Općine Podravska Moslavina podnosi  izvješće o primjeni agrotehničkih mjera i mjera za uređivanje i održavanje poljoprivrednih rudina na području Općine Podravska Moslavina za  2025. godinu. Navela je da su vijećnici u materijalima dobili  tablični prikaz provedenih mjera i da su sva postupanja i izlasci na teren bili vezani za komunalni red.

Predsjednik vijeća, Slavko Kupanovac  daje prijedlog  Zaključka o usvajanju Izvješća o primjeni agrotehničkih mjera za 2025. godinu na glasovanje. 
Nakon glasovanja predsjednik vijeća konstatira da je Općinsko vijeće prihvatilo Zaključka o usvajanju Izvješća o primjeni agrotehničkih mjera za 2025. godinu jednoglasno ( 5 vijećnika prisutno ) te je općinsko vijeće donijelo 

Zaključak o usvajanju Izvješća o primjeni agrotehničkih mjera za 2025. godinu.

TOČKA 3. Donošenje Odluke o prihvaćanju Izvješća o provedbi posebnih mjera zaštite od požara u 2025. godini na području Općine Podravska Moslavina

Predsjednik vijeća daje riječ Aniti Stražanac, pročelnici koja je pojasnila da je na temelju Zakona o zaštiti od požara i odredaba Programa aktivnosti u provedbi posebnih mjera zaštite od požara od interesa za Republiku Hrvatsku u 2025. godini načelnik Općine Podravska Moslavina donio  Izvješće o provedbi posebnih mjera zaštite od požara u 2025. godini te da su u Izvješću navedene mjere koje su provedene u zaštiti od požara u 2025. godini.
Također je pojasnila da se svake godine ažurira postojeći Plan motrenja, čuvanja i ophodnje građevina i površina te ustrojene motriteljsko –dojavne službe i ophodnje, vatrogasna dežurstva,

Predsjednik vijeća Slavko Kupanovac daje  prijedlog Odluke o prihvaćanju Izvješća o provedbi posebnih mjera zaštite od požara u 2025. godini na području Općine Podravska Moslavina na glasovanje. 

Nakon glasovanja  predsjednik vijeća konstatira da je Općinsko vijeće prihvatilo jednoglasno ( 5 vijećnika prisutno) te je Općinsko vijeće donijelo:

Odluku o prihvaćanju Izvješća o provedbi posebnih mjera zaštite od požara u 2025. godini na području Općine Podravska Moslavina .

TOČKA 4. Donošenje Odluke o prihvaćanju Izvješća o stanju zaštite od požara na području  Općine Podravska Moslavina u 2025.godini

Predsjednik vijeća Slavko Kupanovac daje riječ Aniti Stražanac, pročelnici
Anita Stražanac – pročelnica pojasnila je da na temelju Zakona o zaštiti od požara  općinski načelnik donosi Izvješće o stanju zaštite od požara za proteklu godinu na području Općine Podravska Moslavina . Također je navela da je u Izvješću navedena organizacija vatrogastva na području općine Podravska Moslavina kroz dobrovoljno vatrogasno društvo Podravska Moslavina i da Općina Podravska Moslavina ima izrađenu Procjenu ugroženosti od požara i tehnološke eksplozije te je  Zaključak da se stanje zaštite od požara na području Općine može ocijeniti kao zadovoljavajuće.

Predsjednik vijeća, Slavko Kupanovac je pojasnio da su Vatrogasci dobrovoljci i volonteri , nisu plaćeni za  rad i da  imamo 22 operativno sposobna vatrogasaca.

Predsjednik vijeća, Slavko Kupanovac  je otvorio raspravu ,

Marija Sakač, vijećnica postavila je pitanje ima li žena u postrojbi.

Predsjednik vijeća Slavko Kupanovac je dao odgovor da smo imali dvije žene.

Predsjednik vijeća dao je riječ načelniku, Dominiku Ceriću.
Dominik Cerić, načelnik pohvalio je rad  Dobrovoljnog vatrogasnog društva. Naveo je da naše Dobrovoljno vatrogasno društvo na našem širem području nema konkurenciju te im zaželio  sreću u daljnjem radu. 

Predsjednik vijeća, Slavko Kupanovac daje na glasovanje prijedlog Odluke.
Nakon glasovanja predsjednik vijeća konstatira da je Općinsko vijeće prihvatilo  Odluku   jednoglasno ( 5 vijećnika prisutno ) te je Općinsko vijeće donijelo:

Odluku o prihvaćanju Izvješća o stanju zaštite od požara na području Općine Podravska Moslavina u 2025. godinu..
	
Točka 5. Donošenje Provedbenog plana unapređenja  zaštite od požara na području općine Podravska Moslavina za 2026.godinu.

Predsjednik vijeća, Slavko Kupanovac daje riječ Aniti Stražanac, pročelnici.
Anita Stražanac, pročelnica pojasnila je da se na temelju Zakona o zaštiti od požara svake godine  donosi  Provedbeni plan unapređenja zaštite od požara, a u cilju unapređenja zaštite od požara na području Općine Podravska Moslavina za 2026. godinu i koje je mjere potrebno provesti,
.
Predsjednik vijeća, Slavko Kupanovac otvorio je raspravu.
Predsjednik vijeća Slavko Kupanovac naveo je  točku 1.2.1. Uskladiti Plan zaštite od požara Općine Podravska Moslavina koji je izradio Zavod za unapređenje sigurnosti iz Osijeka. Postavio je  pitanje gdje je zapelo ako je Županijska vatrogasna zajednica dala suglasnost.

Predsjednik vijeća, Slavko Kupanovac dao je riječ Mariji Horvat, zapisničarki

Marija Horvat, zapisničar dala je pojašnjenje da se Županijska vatrogasna zajednice  očitovala na Plan i da su nas uputili na Vatrogasnu zajednicu Donji Miholjac da se očituje. Također je bila  upoznata  inspektorica Marina i da su se  izmjenjivali pročelnici koji su bili upoznati sa situacijom.
Predsjednik vijeća, Slavko Kupanovac je naveo da mora znati gdje je zapelo da se može obratiti predsjedniku Vatrogasne zajednice osječko baranjske županije gospodinu Čaraparu jer je to operativni dokument  za nositelja protupožarnih aktivnosti za Podravsku Moslavinu.

Marija Sakač, vijećnica  postavila je pitanje jesu li sredstva za provedbu osigurana u Proračunu iz Vatrogasne zajednice.
Predsjednik vijeća, Slavko Kupanovac je dao pojašnjenje da su sredstva osigurana u Proračunu Općine Podravska Moslavina i da se direktno prebacuju na račun Dobrovoljnog vatrogasnog društva. 

Predsjednik vijeća, Slavko Kupanovac daje na glasovanje prijedlog Provedbenog plana.
Nakon glasovanja predsjednik vijeća konstatira da je Općinsko vijeće prihvatilo Provedbeni plan jednoglasno ( 5 vijećnika prisutno) , te je Općinsko vijeće donijelo:

Provedbeni plan unapređenja zaštite od požara na području Općine Podravska Moslavina za 2026. godinu.


Ad. 6. Donošenje Odluke o kratkoročnom zaduženju- prekoračenju po poslovnom računu Općine Podravska Moslavina

Presjednik vijeća, Slavko Kupanovac je dao  riječ načelniku, Dominiku Ceriću.
Dominik Cerić,načelnik je dao pojašnjenje Odluke o kratkoročnom zaduženju- prekoračenju po poslovnom računu odnosno dozvoljeni minus i da je tražio je od banke ranije raskid ugovora te sklapanje novog ugovora zbog financijske situacije jer u periodu od petog do sedmog njeseca nemamo prihode od poreza na dohodak.

Predsjednik vijeća , Slavko Kupanovac daje prijedlog Odluke na glasovanje.
Nakon glasovanja predsjednik vijeća konstatira da je Općinsko vijeće prihvatilo Odluku o kratkoročnom zaduženju- prekoračenju po poslovnom računu Općine Podravska Moslavina jednoglasno ( 5 vijećnika prisutno ) te je Općinsko vijeće donijelo:
 
Odluku o kratkoročnom zaduženju – prekoračenju po poslovnom računu Općine Podravska Moslavina.

Predsjednik vijeća, Slavko Kupanovac je rekao da smo aktualni sat smo prebacili između točke 6 i točke 7.

Dominik Cerić, načelnik se javio za riječ i rekao da će sve iznijeti pod točkom Razno.

Ad. 7. Razno

Predsjednik vijeća, Slavko Kupanovac je dao riječ Dominiku Ceriću, načelniku.
Dominik Cerić, načelnik dao je pojašnjenje što se radi na području općine te naveo:
- Rekonstrukciju nerazvrstane ceste D34 koja se nastavlja i  plan završetka projekta.
- Plan da se riješi drvored slijedeće godine u ulici Braće Radića i J.J. Strossmayera.
-  Prijava na natječaj županije za stambeno zbrinjavanje mladih obitelji  i da je prijavljena  
   stambena zgrada sa tri stana na čestici 2049 k.o.  Moslavina Podravska u Krčeniku koja je  
   dobivena darovnim ugovorom od gospodina Anđelka Kuhara.
-  Stupilo se u kontakt s Ministarstvom graditeljstva, prostornog uređenja i državne imovine vezano 
    za izgradnju osam stambenih jedinica u Podravskoj Moslavini i da će slijedeći tjedan doći tajnik 
    Ministarstva graditeljstva na radni sastanak da se vidi spremnost zemljišta zatim će se dobiti 
    Odluka o izboru projektanta i slijedi projektiranje i građevinska dozvola
-  Nadalje, potrebno je provesti Javnu nabavu za osam stambenih kuća  čija je vrijednost 
   2.000.000,00€  a  koje će biti u  100%  iznosu financirane od Ministarstva graditeljstva.
- Dano je Rješenje o komunalnom doprinosu tvrtki Ina-Industrija nafte d.d. za izgradnju plinske 
   stanice na Dravici i očekujemo da ćemo 2027. godine dobivati prihode od eksploatacije plina.
-  Otvorio se natječaj LAG-a Karašica  i prijavilo se  opremanje  Društvenog doma u Podravskoj 
    Moslavini .
- Bio je sastanak sa sindikatom Dječjeg vrtića vezan za  povećanje osnovice plaća djelatnika 
   dječjeg vrtića generalno , pokušaj izjednačavanja s prosvjetom i  u fazi smo dogovora. 
- Program raspolaganja poljoprivrednim zemljištem predan u Ministarstvo poljoprivrede.
- Za poljoprivredno-komunalnog redara Mateju Pavlović  koristimo funkcionalno spajanje Općine 
   Podravska Moslavina i Općine Crnac, 
- Na općinskom odboru HDZ  Općine Podravska Moslavina  se komentiralo  da će biti  prijedlog na vijeću,  da  se za slijedeću pedagošku godinu poveća cijena dječjeg vrtića prema roditeljima, naknada za domove, mrtvačnice i komunalna naknada.
Predsjednik vijeća, Slavko Kupanovac dao je  riječ Ivici Vrkiću, vijećniku.
Ivica Vrkić, vijećnik je  naveo je  da je upoznat  sa situacijom DVD Krčenik te da se zauzimam da se izabere predsjednik, zapovjednik i dozapovjednik te  moli pomoć predsjednika DVD Podravska Moslavina gospodina  Kupanovca da pomogne u organizaciji. 
Dominik Cerić, načelnik- pojasnio je da je dao prijedlog na Općinski odbor i dodao da se ti problemi moraju rješavati jer je puno sredstava uloženo  u infrastrukturu.  Isto tako je naveo da se DVD-e Krčenik  neće gasiti i da će se izabrati novo vodstvo, novi predsjednik, novi zapovjednik i obnoviti članstvo.
Predsjednik vijeća, Slavko Kupanovac naveo je da je  bitno da se udruga ne ugasi jer ima usklađen Statut.

Dominik Cerić, načelnik  pojasnio je da smo na raspolaganju bili sve godine i da se pokušavalo  imati sastanak sa predsjedavajućim.

Predsjednik vijeća, Slavko Kupanovac zaključuje sjednicu vijeća u 14:41 sati.


KLASA: 024-06/26-01/1
URBROJ: 2158-31-01-26-3
Podravska Moslavina, 10. veljača 2026. godine
	
ZAPISNIČAR          OVJEROVITELJI ZAPISNIKA                               PREDSJEDNIK        
Marija Horvat,v.r.              Ivica Vrkić,v.r.                                             OPĆINSKOG VIJEĆA
                                           Željko Zetaić, v.r.                                         Slavko Kupanovac, v.r.

